रोमांटिक फीलिंग्स थोड़ी सी कन्फयूजिंग होती हैं! इसलिए अपनी भावनाओं को समझने के लिए कुछ समय लें, और इस लेख में मौजूद सलाह का अनुसरण करें। यदि आप एकदम से पहल कर देंगीं, तो शायद कुछ दिनों के बाद आप को अपनी ही भावनाओं में बदलाव महसूस हो।  खुद से कुछ इस तरह के सवाल करें: "क्या मेरे मन में इस लड़के के लिए सच में कोई भावना है या फिर यह एक आसक्ति मात्र है?", "इस लड़के की कौन सी बातें मुझे सब से ज़्यादा पसंद हैं?" "मेरे हिसाब से इन सब का क्या परिणाम होना चाहिए?" यदि आप इन सब सवालों का जवाब नहीं दे पा रहीं हैं, तो आगे बढने से पहले उस लड़के को थोड़ा और अच्छी तरह से समझ लें। आप के अंदर की भावनाओं को आप के अलावा और कोई नहीं समझ सकता। कुछ विशेष तरह के रोमांच को महसूस कर रहीं हैं, तो ऑनलाइन होने वाले सवाल जवाब प्रतियोगिता (quiz) में भाग लेकर, इस के परिणामों का अवलोकन करें। आप का क्रश कितना ही प्यारा क्यों ना लगता हो, लेकिन ये न भूलें कि वो भी एक इंसान है, हो सकता है, वो भी आप की ही तरह अपने क्रश के बारे में बात करने से घबरा रहा हो। इसी तरह से यदि अभी तक कुछ भी स्पष्ट नहीं हो सका है, तो हो सकता है, कि इस में कुछ कमियाँ हों। तो किसी भी ऐसे रिश्ते में भावनात्मक रूप से बिल्कुल ना जुड़ें, जिस की अभी तक शुरुआत ही ना हुई हो!  यदि आप अपने क्रश की सिर्फ़ अच्छी बातों को याद कर पा रहीं हैं और उस की कुछ खराब चीज़ों को याद करने में कठिनाई का अनुभव कर रहीं हैं, तो अपने दिमाग़ को उस की कुछ ऐसी बातों पर लगाने की कोशिश करें, जो उसे दिखने में अरोचक बनातीं हैं जैसे, क्या उस के सिर में कहीं पर भी ऐसा है, जहाँ पर बाल नहीं हैं? या वह बात करते वक़्त घबराता हैं? इस तरह की भी कुछ कमियाँ होतीं हैं, जो किसी में भी पाई जा सकती हैं, फिर भले ही वह कितना ही प्यारा क्यों ना हो । क्या वो आप की तरफ ज़्यादा ध्यान देता है? क्या वो आप के साथ में रहकर ज़्यादा हँसता है? या फिर क्या वो आप को परेशान करने के लिए जान-बूझकर नज़र-अंदाज़ करता है? ये सारे संकेत इस ओर इशारा करते हैं, कि शायद वह भी आप को पसंद करता है। यदि आप को इस बात के कुछ ठोस सबूत मिल जाते हैं, कि वो भी आप को पसंद करता है, तो अब आप चूँकि अपनी भावनाओं को तो पहले से ही जानतीं हैं, तो उसे निश्चिंत होकर बता सकतीं है!  किसी भी लड़के की बॉडी लैंग्वेज, उस की सोच और अंदरूनी भावनाओं को उजागर कर सकती हैं। क्या वो अपनी छाती और कंधों को आप की ओर कर के खड़ा होता है, भले ही उस का ध्यान किसी ओर बात में हो? क्या वो आप के साथ बहुत बार नज़रें मिलाने की कोशिश करते हुए पाया जाता है? तो शायद वह भी यही सोच रहा है, कि वह आप को पसंद करता है और किस तरह से ये बात आप को बताए! आप की अच्छी तैयारियों के बाबजूद भी हो सकता है, कि वो आप के प्रति आप की ही तरह भावनाएँ ना रखता हो। इसे जैसे भी संभव हो स्वीकार करें और ऐसी बातों के बारे में चिंता करने की कोशिश भी ना करें - जैसे कि, उसने इस लिए मना किया, क्योंकि वो आप से नफ़रत करता है। वो शायद अभी आप के साथ डेट नहीं करना चाहता हो, और इस के बहुत सारे अन्य कारण भी हो सकते हैं। उन में से कुछ यहाँ दिए गए हैं:  हो सकता है, कि वह अभी किसी ब्रेकअप के सदमें से गुजर रहा हो। हो सकता है, कि भावनात्मक रूप से किसी भी रिश्ते में बँधने के लिए अभी तैयार ना हो। हो सकता है, कि वह अकेला ही रहना चाहता हो। पहले के समय में, किसी लड़की के द्वारा, किसी लड़के से इस तरह की बात करने को बेहद शर्मनाक माना जाता था। आजकल ऐसा बिल्कुल भी नहीं है, यद्यपि आज भी बहुत सी लड़कियाँ शुरुआत करने से हिचकिचाती हैं। 2011 में किए गए एक शोध के मुताबिक कॉलेज में मौजूद 93% लड़कियाँ, लड़कों की ओर से पहल करने की उम्मीद रखतीं हैं। सक्रिय रहें! और यदि आप अपनी ओर से पहल करने के लायक रहेंगी, तो आप को अपने रिश्ते के लिए कभी नहीं पछताना पड़ेगा।
Decide how you feel about your crush. Don't "build up" the experience in your head. Pay attention to his behavior. Realize that a negative response is not a big deal. Let go of the notion that the man needs to make the first move.